text: Havmiljøøvelse i Vadehavet
  17 juni 2014 kl. 06.40
  Tirsdag og onsdag afholder en række danske myndigheder i samarbejde med tyske og hollandske myndigheder en havmiljøøvelse ud for Rømø og den tysk ø Sild.
  Øvelsen starter ved middagstid tirsdag. Den simulerer, at et udslip af olie driver ind mod land i både dansk og tysk område. Det vil sige ved Tønder samt syd for grænsen.
  I øvelsen deltager tre danske miljøskibe og et dansk miljøfly samt kuttere fra marinehjemmeværnet og en patruljebåd fra Søværnet.
  Desuden deltager et tysk miljøskib, Bundesanstalt Technisches Hilfwerk, der svarer til Beredskabsstyrelsen, delstaten Slesvig-Holsten, to hollandske miljøskibe og et hollandsk miljøfly.
  Koordineringen af indsatsen på land og til havs vil blive trænet undervejs. Det oplyser Syd- og Sønderjyllands Politi i en pressemeddelelse.
  